**NEKUSTAMO ĪPAŠUMU – DZĪVOKĻU NR. 2, Nr.3, NR.4 “CĪRUĻI”,**

**TĒRVETES PAGASTĀ, DOBELES NOVADĀ, IZSOLES NOTEIKUMI**

1. Ar šiem noteikumiem (turpmāk – noteikumi) tiek noteikta Dobeles novada pašvaldībai piederoša –

– **dzīvokļa Nr. 2 “Cīruļi”, Tērvetes pagastā, Dobeles novadā**, 40,7 m2 platībā un pie dzīvokļa piederošās kopīpašuma 4070/30210 domājamās daļas no daudzdzīvokļu dzīvojamās mājas un zemes, kadastra Nr.46889000442 (turpmāk tekstā - Izsoles objekts);

– **dzīvokļa Nr. 3 “Cīruļi”, Tērvetes pagastā, Dobeles novadā**, 23,1 m2 platībā un pie dzīvokļa piederošās kopīpašuma 2310/30210 domājamās daļas no daudzdzīvokļu dzīvojamās mājas un zemes, kadastra Nr.46889000443 (turpmāk tekstā - Izsoles objekts);

– **dzīvokļa Nr. 4 “Cīruļi”, Tērvetes pagastā, Dobeles novadā**, 10 m2 platībā un pie dzīvokļa piederošās kopīpašuma 1000/30210 domājamās daļas no daudzdzīvokļu dzīvojamās mājas un zemes, kadastra Nr.46889000441 (turpmāk tekstā - Izsoles objekts) atklātā mutiskā izsole ar augšupejošu soli kā nekustamo īpašumu kopību.

1. Izsoles objekta **sākumcena ir 5800 EUR**(pieci tūkstoši astoņi simti *euro*), **solis** - **200 EUR**(divi simti *euro*), nosolītās pirkuma maksas samaksas termiņš - **2025.gada 30.jūnijs.**
2. Izsole notiks **2025.gada 9.aprīlī, plkst. 14.00**, Brīvības ielā 15, Dobelē, Dobeles novadā, 3.stāva zālē, atbilstoši šiem noteikumiem, un to organizē Dobeles novada pašvaldības Īpašumu komisija.
3. Izsoles dalībniekiem ir tiesības iepazīties ar Izsoles objekta faktisko stāvokli, saskaņojot apskates laiku ar SIA “Dobeles Namsaimnieks” namu pārzini, zvanot pa mob. tel. 28347204.
4. Izsoles pretendentam, pēc iepazīšanās ar Izsoles objekta faktisko stāvokli, nav tiesības celt jebkādas pretenzijas par to.
5. Izsoles dalībnieki līdz **2025.gada 7.aprīlim** Dobeles novada pašvaldībā Brīvības ielā 15, Dobelē, Dobeles novadā rakstveidā vai elektroniski apic@dobele.lv iesniedz pieteikumu un maksājumu kvītis par dalības maksas **20 EUR**(divdesmit *euro*) un **drošības naudas 580 EUR** (pieci simti astoņdesmit *euro*) samaksu Dobeles novada pašvaldības norēķinu AS “SEB banka” norēķinu kontā LV 94 UNLA 0050014267180 vai AS “Swedbank” norēķinu kontā LV28 HABA 0001 4020 50427.
6. Izsoles dalībnieki uzrāda personu apliecinošu dokumentu un apliecinājumu par samaksātu dalības maksu un drošības naudu.
7. Ja izsolē piedalās juridiskas personas pilnvarotā persona, pilnvarai jābūt noformētai atbilstoši Komerclikuma 40. pantam. Ja izsolē piedalās fiziskas personas pilnvarotā persona, pilnvarai jābūt notariāli apliecinātai un  pilnvarā ir jābūt norādītam, ka persona tiek pilnvarota piedalīties izsolē un iegādāties īpašumu par cenu un noteikumiem pēc saviem ieskatiem.
8. Reģistrētam izsoles dalībniekam izsniedz reģistrācijas kartiņu.
9. Izsoles organizētājs nav tiesīgs līdz izsoles sākumam izpaust jebkādas ziņas par izsoles dalībniekiem.
10. Izsole var notikt, ja uz to ir reģistrējies vismaz viens izsoles dalībnieks.
11. Ja izsoles dalībnieks uz izsoli neierodas, tad drošības nauda un dalības maksa netiek atmaksāta.
12. Izsoles gaita tiek protokolēta.
13. Ja vairāki izsoles dalībnieki vienlaicīgi pacēluši solīšanas kartes, nosolot cenu, un nākošo soli nesola, tad izsoles vadītājs nosaka izsoles uzvarētāju ar izlozes palīdzību. Izsoles vadītājs sagatavo numurētas izlozes kartiņas, novieto tās uz galda un piedāvā katram izsoles dalībniekam izvilkt savu lozi. Izsolē uzvar tas izsoles dalībnieks, kas izvilcis lozi ar vismazāko numuru.
14. Ja uz izsoli ir ieradies tikai viens dalībnieks, tad viņš atzīstams par izsoles uzvarētāju, ja ir solījis vismaz vienu soli.
15. Izsoles dalībniekam, kas nosolījis augstāko cenu, 10 dienu laikā no izsoles dienas jāsamaksā avanss ne mazāk kā 10% no viņa piedāvātās augstākās summas. Iemaksātā drošības nauda tiek ieskaitīta avansā. Ja samaksa netiek veikta, Izsoles dalībnieks zaudē tiesības iegūt Izsoles objektu un iemaksāto drošības naudu.
16. Ja iestājas noteikumu 16. punktā minētie apstākļi, Izsoles organizētājs par to informē Izsoles dalībnieku, kurš nosolījis nākamo augstāko cenu. Izsoles dalībniekam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot par Izsoles objekta pirkšanu par paša augstāk nosolīto cenu. Ja Izsoles dalībnieks piekrīt iegādāties Izsoles objektu, tas veic samaksu noteikumu noteiktajā kārtībā.
17. Ja Izsoles dalībnieks, kurš nosolījis nākamo augstāko cenu, nav piekritis iegādāties Izsoles objektu, izsole uzskatāma par nenotikušu.
18. Izsoles rezultātus apstiprina Dobeles novada dome.
19. Izsoles uzvarētājs, viena mēneša laikā pēc izsoles rezultātu apstiprināšanas, slēdz pirkuma nomaksas līgumu, atbilstoši izsoles noteikumos noteiktajam termiņam.
20. Izsoles dalībniekam, kurš nav nosolījis augstāko cenu par Izsoles objektu, drošības naudu atmaksā desmit darba dienu laikā pēc izsoles rezultātu apstiprināšanas dienas. Dalības maksu Izsoles dalībniekiem neatmaksā. Ja izsoles dalībnieks, kas nosolījis augstāko cenu, pirkuma līgumu neparaksta, tad Izsoles objektu piedāvā pirkt izsoles dalībniekam, kurš nosolījis nākamo augstāko cenu. Ja izsoles dalībnieks neparaksta pirkuma līgumu, tad izsoli atzīst par nenotikušu un drošības naudu neatmaksā.
21. Īpašuma tiesības uz Izsoles objektu pāriet uz izsoles uzvarētāju pēc īpašuma tiesību reģistrācijas zemesgrāmatu nodaļā.
22. Izsoles objekta atslēgas tiek izsniegtas pēc pirkuma līguma noslēgšanas.